Javaslat A TANÁCS HATÁROZATA egyrészről az Európai Közösségek és azok tagállamai, másrészről a Bolgár Köztársaság közötti társulás létesítéséről szóló Európa-megállapodás 2. jegyzőkönyve 9. cikkének (4) bekezdésében meghatározott időszak meghosszabbításáról készített kiegészítő jegyzőkönyv 3. cikkében rögzített feltételek teljesítéséről

(előterjesztő: a Bizottság)

INDOKLÁS

1. A Bulgáriával kötött Európa-megállapodás 2. jegyzőkönyve 9. cikke (4) bekezdésének megfelelően a megállapodás hatálybalépésétől számított első öt év alatt, és ugyanezen cikk (1) bekezdésének iii. pontjától eltérően, Bulgária az acéltermékek vonatkozásában szerkezetátalakítási célokra kivételesen állami támogatást nyújthat, feltéve hogy e támogatások rendes piaci körülmények között a kedvezményezett cégek életképességéhez vezetnek a szerkezetátalakítási időszak végére, a nyújtott támogatás összege és mértéke fokozatosan csökken és csak arra korlátozódik, ami feltétlenül szükséges az életképesség helyreállításához, valamint a szerkezetátalakítási program kapcsolódik Bulgáriában meglévő teljes termelési kapacitás átfogó ésszerűsítéséhez és csökkentéséhez.

2. Ez a kezdeti időszak Bulgária esetében 1997. december 31-én lejárt.

3. Bulgária 2002. november 21-én a fent említett időszak meghosszabbítását kérelmezte.

4. Az Európa-megállapodás 2. jegyzőkönyve 9. cikkének (4) bekezdésében leírt kritériumokat figyelembe vevő egyedi, vállalkozási életképességi terveket magában foglaló reális szerkezetátalakítási program szükséges azon időszak meghosszabbításának elfogadásához, melynek során Bulgária szerkezetátalakítási célokra állami támogatást nyújthat.

5. 2002 májusában a Bizottság javasolta, hogy hosszabbítsák meg azt az időszakot, melynek során Bulgária, a Cseh Köztársaság, Lengyelország és Románia acéliparuk szerkezeti átalakítására támogatásokat nyújthat, tekintetbe véve, hogy sürgősen elfogadható megoldást kellett találni az acélipar szerkezetátalakítási folyamatának előbbvitelére az érintett országokban, mely a csatlakozási tárgyalások versenyről szóló fejezetének lezárását segítené elő.

6. Az időszak meghosszabbítása jogalapot szolgálna a kérelmezett szerkezetátalakítási támogatás nyújtásához a csatlakozást megelőző időszak során a szükséges szerkezetátalakítási tervek keretében (azaz a nyújtott támogatásnak a kapacitáscsökkentésre kell korlátozódnia és azzal arányosnak kell lenne); ezenkívül visszamenőleges hatállyal legálissá tenné az Európa-megállapodás hatálybalépése óta illegálisan nyújtott támogatást is.

7. Az időszak meghosszabbítása csak az Európa-megállapodás 2. jegyzőkönyvében leírt kritériumokat teljesítő szerkezetátalakítási terv és üzleti tervek elfogadását és értékelését követően lép hatályba.

8. E célból, és figyelembe véve a tényt, hogy a Bulgáriával kötött Európa-megállapodás 2. jegyzőkönyve, a Lengyelországgal kötött Európa-megállapodástól eltérően, nem hatalmazza fel a Társulási Tanácsot ilyen meghosszabbítás eldöntésére, egy, a Bulgáriával kötött Európa-megállapodáshoz csatolt kiegészítő jegyzőkönyv kidolgozása vált szükségessé.

9. A Közösség és Bulgária 2002. november 21-én aláírta az Európa-megállapodáshoz csatolt kiegészítő jegyzőkönyvet . Az Európa-megállapodáshoz csatolt kiegészítő jegyzőkönyv aláírásáról és ideiglenes alkalmazásáról szóló, 2002. július 29-i .../EK tanácsi határozat 1. cikkének megfelelően a jegyzőkönyv az Európai Közösséget létrehozó szerződés 300. cikkének (2) bekezdésében foglaltak szerint már a hatálybalépése előtt ideiglenes alkalmazásra kerül.

10. A kiegészítő jegyzőkönyv rendelkezik a 2. jegyzőkönyvben meghatározott időszak bizonyos feltételek teljesülése esetén nyolc évre történő meghosszabbításáról 1998. január 1-jétől kezdődően vagy Bulgáriának az Európai Unióhoz történő csatlakozásáig bezárólag, attól függően, melyik a korábbi időpont.

11. Az első feltételt Bulgária egy szerkezetátalakítási programnak és üzleti tervnek a Bizottsághoz történő benyújtásával teljesítette, melyeket Bulgária nemzeti állami támogatást kezelő hatósága (versenyvédelmi bizottság) értékelt és jóváhagyott .

12. A második feltétel a szerkezetátalakítási program és az üzleti terv Bizottság általi végleges értékelése azzal a céllal, hogy meghatározzák, vajon az Európa-megállapodás 2. jegyzőkönyve 9. cikkének (4) bekezdésében leírt követelmények teljesülnek-e.

13. A Bizottság szolgálatai elvégezték a végleges értékelést, melyben leszögezik, hogy a Bulgária által benyújtott szerkezetátalakítási program és terv teljesíti az Európa-megállapodás 2. jegyzőkönyve 9. cikkének (4) bekezdésében leírt követelményeket.

14. A Bizottság a kiegészítő jegyzőkönyv 3. cikkének megfelelően a Bizottság végleges értékelését jóváhagyó tanácsi rendelet meghozását javasolja. A Tanács jóváhagyását követően a kiegészítő jegyzőkönyv 2. és 3. cikkében megállapított feltételek teljesülnek, és a 2. jegyzőkönyvben meghatározott időszak meghosszabbítása hatályba lép.

15. A Tanácsot ezért felkérik a mellékelt javaslattervezet határozatként történő jóváhagyására az egyrészről az Európai Közösségek és azok tagállamai, másrészről a Bolgár Köztársaság közötti társulás létesítéséről szóló Európa-megállapodás 2. jegyzőkönyve 9. cikkének (4) bekezdésében meghatározott időszak meghosszabbításáról készített kiegészítő jegyzőkönyv 3. cikkében rögzített feltételek teljesítéséről.

Javaslat A TANÁCS HATÁROZATA egyrészről az Európai Közösségek és azok tagállamai, másrészről a Bolgár Köztársaság közötti társulás létesítéséről szóló Európa-megállapodás 2. jegyzőkönyve 9. cikkének (4) bekezdésében meghatározott időszak meghosszabbításáról készített kiegészítő jegyzőkönyv 3. cikkében rögzített feltételek teljesítéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel az egyrészről az Európai Közösség és tagállamai, másrészről a Bolgár Köztársaság közötti társulás létrehozásáról szóló Európa-megállapodás 2. jegyzőkönyve 9. cikkének (4) bekezdésében meghatározott időszak meghosszabbításáról készített kiegészítő jegyzőkönyv aláírásáról és ideiglenes alkalmazásáról szóló, 2002. július 29-i .../EK tanácsi rendeletre,

tekintettel az egyrészről az Európai Közösségek és azok tagállamai, másrészről a Bolgár Köztársaság közötti társulás létesítéséről szóló Európa-megállapodás 2. jegyzőkönyve 9. cikkének (4) bekezdésében meghatározott időszak meghosszabbításáról készített kiegészítő jegyzőkönyvre és különösen annak 3. cikkére,

tekintettel a Bizottság javaslatára,

mivel:

(1) Az egyrészről az Európai Közösségek és azok tagállamai, másrészről a Bolgár Köztársaság közötti társulás létesítéséről szóló Európa-megállapodás [1] 1995. február 1-jén lépett hatályba.

[1] HL L 360., 1994.12.31., 2. o.

(2) A Bulgáriával kötött Európa-megállapodás 2. jegyzőkönyvének 9. cikke (4) bekezdése rögzíti, hogy a megállapodás hatálybalépésétől számított első öt év alatt, és ugyanezen cikk (1) bekezdésének iii. pontjától eltérően, Bulgária az acéltermékek vonatkozásában szerkezetátalakítási célokra kivételesen állami támogatást nyújthat, feltéve hogy e támogatások rendes piaci körülmények között a kedvezményezett cégek életképességéhez vezetnek a szerkezetátalakítási időszak végére, a nyújtott támogatás összege és mértéke fokozatosan csökken és csak arra korlátozódik, ami feltétlenül szükséges az életképesség helyreállításához, valamint a szerkezetátalakítási program kapcsolódik a Bulgáriában meglévő teljes termelési kapacitás átfogó ésszerűsítéséhez és csökkentéséhez.

(3) A kezdeti ötéves időszak 1997. december 31-én lejárt.

(4) Bulgária 2002. november 21-én kérelmezte a fent említett időszak meghosszabbítását .

(5) Indokolt ezen időszak meghosszabbítása további nyolc évvel 1998. január 1-jétől kezdődően vagy Bulgária Európai Unióhoz történő csatlakozásáig bezárólag, attól függően, melyik a korábbi időpont.

(6) E célból a Közösség és Bulgária 2002. november 21-én az Európa-megállapodáshoz csatolt kiegészítő jegyzőkönyvet írt alá, melyet attól kezdődően ideiglenesen alkalmaznak.

(7) A kiegészítő jegyzőkönyv 3. cikkének értelmében a fent említett időszak meghosszabbításának feltétele, hogy Bulgária benyújtott a Bizottságnak egy szerkezetátalakítási programot és üzleti terveket, melyek teljesítik az Európa-megállapodás 2. jegyzőkönyve 9. cikkének (4) bekezdésében leírt követelményeket és amelyeket Bulgária nemzeti állami támogatást kezelő hatósága (versenyvédelmi bizottság) értékelt és jóváhagyott.

(8) 2004 márciusában Bulgária benyújtott a Bizottságnak egy szerkezetátalakítási programot és egy üzleti tervet, amelyek az egyetlen, a szerkezetátalakításra kiírt állami támogatásból részesült vagy részesülő társaságát érintik.

(9) A kiegészítő jegyzőkönyv 3. cikkének értelmében a fent említett időszak meghosszabbításának feltétele a szerkezetátalakítási program és az üzleti tervek Bizottság általi végleges értékelése.

(10) A Bizottság elvégezte a Bulgária által benyújtott szerkezetátalakítási program és üzleti terv végleges értékelését; az értékelés rámutat, hogy a szerkezetátalakítási program és az üzleti terv bevezetése rendes piaci körülmények között biztosítja az érintett társaság életképességének elérését. Az értékelésből az is kiderül, hogy a tervben meghatározott szerkezetátalakítási célokra nyújtott állami támogatás összege csak arra korlátozódik, ami szükséges az érintett társaság életképességének eléréséhez, és fokozatosan csökken, majd 2005-re megszűnik. Az értékelés továbbá biztosítja a kedvezményezett társaság többletkapacitásának átfogó ésszerűsítésének és csökkentésének elérését is. Ezért az értékelés arra a következtetésre jut, hogy a szerkezetátalakítási program és az üzleti terv teljesíti az Európa-megállapodás 2. jegyzőkönyve 9. cikkének (4) bekezdésében leírt követelményeket,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösségek és azok tagállamai, másrészről a Bolgár Köztársaság közötti társulás létesítéséről szóló Európa-megállapodás 2. jegyzőkönyve 9. cikkének (4) bekezdésében meghatározott időszak meghosszabbításáról készített kiegészítő jegyzőkönyv 2. cikke értelmében a Bulgária által a Bizottságnak benyújtott szerkezetátalakítási program és üzleti tervek megfelelnek a 2. jegyzőkönyv 9. cikkének (4) bekezdésében leírt követelményeknek.

2. cikk

A 2. jegyzőkönyv 9. cikkének (4) bekezdésében leírt rendelkezésekben meghatározott azon időszak, mely alatt Bulgária az acéltermékek vonatkozásában kivételesen szerkezetátalakítási célokra állami támogatást nyújthat, további nyolc évre meghosszabbításra kerül a kiegészítő jegyzőkönyv 1. cikkének megfelelően 1998. január 1-jétől kezdődően vagy Bulgária Európai Unióhoz történő csatlakozásáig bezárólag, attól függően, melyik a korábbi időpont.

Kelt Brüsszelben, -án/-én.

aTanács részéről

az elnök